CELEX: C2004/300/52
Language: et
Date: 2004-12-04 00:00:00
Title: Kohtuasi C-409/04: Eelotsusetaotlus, mille esitas High Court of Justice (England & Wales), Queen's Bench Division (Administrative court) 2. augusti 2004. aasta määrusega kohtuasjas The Queen, 1) Teleos plc, 2) Unique Distribution Ltd, 3) Synectiv Ltd, 4) New Communications Ltd, 5) Quest Trading Company Ltd, 6) Phones International Ltd, 7) AGM Associates Ltd, 8) DVD Components Ltd, 9) Fonecomp Ltd, 10) Bulk GSM, 11) Libratech Ltd, 12) Rapid Marketing Services Ltd, 13) Earthshine Ltd ja 14) Stardex (UK) Ltd taotluse alusel, versus Commissioners of Customs and Excise

4.12.2004   
            
            
               ET
            
            
               Euroopa Liidu Teataja
            
            
               C 300/26
            
         Eelotsusetaotlus, mille esitas High Court of Justice (England & Wales), Queen's Bench Division (Administrative court) 2. augusti 2004. aasta määrusega kohtuasjas The Queen, 1) Teleos plc, 2) Unique Distribution Ltd, 3) Synectiv Ltd, 4) New Communications Ltd, 5) Quest Trading Company Ltd, 6) Phones International Ltd, 7) AGM Associates Ltd, 8) DVD Components Ltd, 9) Fonecomp Ltd, 10) Bulk GSM, 11) Libratech Ltd, 12) Rapid Marketing Services Ltd, 13) Earthshine Ltd ja 14) Stardex (UK) Ltd taotluse alusel, versus Commissioners of Customs and Excise
   (Kohtuasi C-409/04)
   (2004/C 300/52)
   Euroopa Ühenduste Kohus on saanud High Court of Justice (England & Wales), Queen's Bench Division (Administrative Court) 2. augusti 2004. aasta määrusega esitatud eelotsusetaotluse kohtuasjas The Queen, 1) Teleos plc, 2) Unique Distribution Ltd, 3) Synectiv Ltd, 4) New Communications Ltd, 5) Quest Trading Company Ltd, 6) Phones International Ltd, 7) AGM Associates Ltd, 8) DVD Components Ltd, 9) Fonecomp Ltd, 10) Bulk GSM, 11) Libratech Ltd, 12) Rapid Marketing Services Ltd, 13) Earthshine Ltd ja 14) Stardex (UK) Ltd taotluse alusel, versus Commissioners of Customs and Excise, mis saabus kohtukantseleisse 24. septembril 2004.
   High Court of Justice (England & Wales), Queen's Bench Division (Administrative Court) küsib Euroopa Kohtult eelotsust järgmistes küsimustes:
   
               1.
            
            
               Kas antud olukorras tuleb artikli 28a lõikes 3 (1) (ühendusesisene kauba omandamine) kasutatud mõistet “lähetab” mõista nii, et ühendusesisese kauba omandamisega on tegemist siis, kui:
               
                           a)
                        
                        
                           õigus kaupa omanikuna käsutada on ostjale üle läinud ja müüja on kauba tarninud, andes need ostja käsutusse (kes on käibemaksukohuslasena registreeritud teises liikmesriigis) müüja liikmesriigis asuvas turvalises laos, Ex Works (hangitud tehasest) tarnetingimusega ostu-müügi lepingu alusel, mille kohaselt vastutab ostja kauba tarnimise kohast erinevasse liikmesriiki ümberpaigutamise eest, ning lepingudokumendid ja/või muud dokumentaalsed tõendid viitavad sellele, et lepinguosaliste tahte kohaselt peab kauba hiljem saatma edasi teises liikmesriigis asuvasse sihtkohta, kuid kaup ei ole veel füüsiliselt väljunud tarnimise koha liikmesriigi territooriumilt; või
                        
                     
                           b)
                        
                        
                           õigus kaupa omanikuna käsutada on ostjale üle läinud ja kaup on alustanud, kuid pole tingimata lõpetanud, oma teekonda teise liikmesriigi suunas (iseäranis, kui kaup pole veel füüsiliselt väljunud tarnimise koha liikmesriigi territooriumilt); või
                        
                     
                           c)
                        
                        
                           õigus kaupa omanikuna käsutada on ostjale üle läinud ja kaup on füüsiliselt väljunud tarnimise koha liikmesriigi territooriumilt, olles teel teise liikmesriigi suunas?
                        
                     
         
               2.
            
            
               Kas artikli 28c A osa punkti a tuleb tõlgendada nii, et kaubatarned on käibemaksust vabastatud, kui:
               
                           —
                        
                        
                           kaup on üle antud ostjale, kes on käibemaksukohustuslasena registreeritud teises liikmesriigis; ja
                        
                     
                           —
                        
                        
                           ostja on sõlminud kauba ostu-müügi lepingu tingimusel, et peale seda, kui temale on müüja liikmesriigis üle läinud õigus kaupa omanikuna käsutada, vastutab ta kauba transportimise eest müüja liikmesriigist teise liikmesriiki; ja
                           
                                       a)
                                    
                                    
                                       õigus kaupa omanikuna käsutada on ostjale üle läinud ja müüja on kaubad tarninud, andes need ostja käsutusse müüja liikmesriigis asuvas turvalises laos, Ex Works (hangitud tehasest) tarnetingimusega ostu-müügi lepingu alusel, mille kohaselt vastutab ostja kauba tarnimise kohast erinevasse liikmesriiki ümberpaigutamise eest, ning lepingudokumendid ja/või muud dokumentaalsed tõendid viitavad sellele, et lepinguosaliste tahte kohaselt peab kauba hiljem saatma edasi teises liikmesriigis asuvasse sihtkohta, kuid kaup pole veel füüsiliselt väljunud tarnimise koha liikmesriigi territooriumilt; või
                                    
                                 
                                       b)
                                    
                                    
                                       õigus kaupa omanikuna käsutada on ostjale üle läinud ja kaup on alustanud, kuid pole tingimata lõpetanud, oma teekonda teise liikmesriigi suunas (iseäranis, kui kaup pole veel füüsiliselt väljunud tarnimise koha liikmesriigi territooriumilt); või
                                    
                                 
                                       c)
                                    
                                    
                                       õigus kaupa omanikuna käsutada on ostjale üle läinud ja kaup on füüsiliselt väljunud tarnimise koha liikmesriigi territooriumilt, olles teel teise liikmesriigi suunas; või
                                    
                                 
                                       d)
                                    
                                    
                                       õigus kaupa omanikuna käsutada on ostjale üle läinud ja on võimalik tõendada, et kaup on tegelikult sihtkoha liikmesriiki kohale jõudnud?
                                    
                                 
                     
         
               3.
            
            
               Kas antud olukorras, kui heausklik müüja esitas tagastusnõude esitamise järel oma liikmesriigi pädevale ametiasutusele objektiivseid tõendeid, mis nõude kättesaamise hetkel ilmselt toetasid müüja õigust vabastada tooted artikli 28c A osa punkti a alusel käibemaksust, mis tingimustel (ja kas üldse) võivad tarnimise koha liikmesriigi pädevad ametiasutused hiljem siiski nõuda müüjalt antud kaupadelt käibemaksu arvestamist, kui neile saavad teatavaks täiendavad tõendid, mis (a) lubavad kahelda varasemate tõendite õigsuses või (b) tõendavad, et eelnevalt oli esitatud, müüja teadmise või osaluseta, sisuliselt valesid tõendeid?
            
         
               4.
            
            
               Kas eelnevas punktis 3 esitatud küsimusele antavat vastust mõjutab asjaolu, et leidub tõendeid, mis viitavad sellele, et ostja on sihtkoha liikmesriigi maksuhaldurile esitanud deklaratsioone, milles käesolevate nõuete aluseks olevaid tehinguid käsitleti ühendusesisese kauba omandamisena ja milles ostja deklareeris teatud summat soetamisel tasutud käibemaksuna ning nõudis kuuenda direktiivi artikli 12 lõike 2 punkti d alusel sama summa sisendkäibemaksuna tagastamist?
            
         
      (1)  Nõukogu 17. mai 1977. aasta kuues direktiiv 77/388/EMÜ, kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, 13.6.1977, lk 1).